Seo Jang-hoon

Seo Jang-hoon (; dilahirkan pada 3 Jun 1974) adalah seorang bekas pemain bola keranjang profesional dari Korea Selatan, yang sedang aktif sebagai penghibur dan bintang rancangan hiburan.

Kerjaya Bola Keranjang 
Seo debut di pasukan KBL pada tahun 1998, dan bermain untuk Seoul SK Knights sehingga tahun 2002. Tahun yang sama, beliau pindah ke pasukan Seoul Samsung Thunders dan bermain untuk mereka sehingga tahun 2007. Dari tahun 2007 hingga 2008, beliau bermain untuk Jeonju KCC EGIS. Pada tahun 2008 Seo berhijrah ke kumpulan Incheon Electroland Elephants, dan bermain untuk mereka sehingga persaraannya pada tahun 2013.

Pada tahun 1994, Seo menyertai pasukan kebangsaan Korea Selatan dan bermain Piala Dunia FIBA 1994. Pasukannya bertanding di Sukan Asia 1994 dan mendapat tempat kedua. Pada tahun 1997, pasukannya bermain Kejohanan Bola Keranjang Dunia ABC dan menang. Tahun 1998, beliau bermain di Piala Dunia FIBA 1998. Beliau kemudian menyertai Sukan Asia 2002 dan menang. Beliau mencapai tempat ke-4 di Piala Asia FIBA 2005 dan tempat ke-5 di Sukan Asia 2006.

Seo menerima beberapa anugerah dalam kerjayanya, termasuk College All Star MVP, Rookie of the Year, dan Defensive 5 of the Year pada tahun 1994. Beliau menerima anugerah College All Star MVP pada tahun 1997, dan rebound award pada tahun 1998. Pada tahun 2006, beliau memenangi MVP, All Star MVP, dan dalam pasukan terbaik KBL. Pada tahun 2008, dia juga berada dalam pasukan terbaik KBL, dan menerima rebound award dan anugerah Korean Basketball Best 5. Pada tahun 2009, sekali lagi beliau berada di Korean Basketball Best 5. Pada tahun 2013, beliau menerima anugerah khas KBL. Beliau merupakan satu-satunya pemain di Korea untuk mengatasi 10000 poin.

Statistik Bola Keranjang

Purata Seo Jang Hoon

Kerjaya Hiburan 
Setelah beliau bersara dari arena bola keranjang kerana kecederaan lutut dan leher serta usia, Jang-hoon memulakan kerjaya dengan tampil dalam rancangan hiburan dan telah menandatangani ke dalam agensi Mystic Entertainment pada tahun 2013. Pada tahun 2015, beliau menjadi tetamu dalam rancangan hiburan popular Infinite Challenge. Beliau memenangi Pendatang Baru Terbaik di Anugerah Hiburan SBS 2015 untuk penampilan beliau dalam rancangan Flaming Youth.

Beliau merupakan salah seorang ahli panelis tetap dalam pertandingan nyanyian, Fantastic Duo yang mula bersiaran pada 17 Aril 2016. Beliau juga seorang ahli panelis tetap dalam rancangan bual bicara Same Bed, Different Dreams dan ahli tetap dalam rancangan hiburan Knowing Bros terbitan JTBC.

Kehidupan peribadi 
Pada 23 Jun 2009, Seo berkahwin dengan Oh Jung-yeon, seorang pembaca berita. Mereka bercerai pada tahun 2012, setelah 3 tahun pernikahan.

Filmografi

Rancangan Hiburan

Semasa

Rancangan lepas

Anugerah dan pencalonan

Rujukan

Pautan Luar 

 Seo Jang-hoon's matches at Korean Basketball League
Kelahiran 1974
Orang hidup